Brønnøysund videregående skole

Brønnøysund videregående skole (BVS) er strategisk plassert i kystbyen Brønnøysund i Brønnøy kommune på Sør-Helgeland. Skolen har 300 elever og 80 ansatte, med Kristin Moe som rektor. Skolen har moderne undervisningslokaler etter en omfattende oppussing som ble fullført i februar 2014. BVS tilbyr både yrkesfaglige og studieforberedende retninger, og har elever fra nærliggende kommuner som Vega, Vevelstad, Sømna og Bindal.		

 Fasiliteter 
Kantinen ligger ved inngangen til skolen, og i den nyere delen av bygget finner man skolebiblioteket, som betjener både elever og ansatte. I samme del av bygget ligger IKT-avdelingen, som gir teknisk hjelp og veiledning til elever ved behov. Skolen har også en base for elever med spesielle behov, hvor de får tilrettelagt hjelp i hverdagen.

I den gamle delen av bygget ligger klasserommene for studiespesialiserende, informasjonsteknologi- og medieproduksjon, samt elektro- og datateknologi. I den nye delen, ved kantinen og biblioteket, ligger kjøkkenet for Restaurant- og matfag, mens klasserommene for Restaurant- og matfag er plassert på østsiden av bygget. Teknologi- og industrifag (TIF) holder til på Salhus, noen kilometer fra hovedskolen.

I umiddelbar nærhet av skolen finner man Samfunnshuset i Brønnøysund, Brønnøyhallen, Karrieresenteret og Svarthopen turområde, som har opparbeidede turstier og en badeplass med stupetårn. Disse områdene kan benyttes til aktiviteter både i skoletiden og på fritiden.

 Utdanningsprogram 
Brønnøysund videregående skole har studieretningene:
 Restaurant- og matfag
 Informasjonsteknologi- og medieproduksjon
 Helse- og oppvekstfag
 Teknologi- og industrifag
 Elektro- og datateknologi 
 Studiespesialisering
 Påbygning til generell studiekompetanse

 Historie 
Brønnøysund videregående skole startet i 1990. Før den tid var det to ulike videregående skoler i Brønnøysund. Gymnaset ble opprettet på 1958, senere kom yrkesskolen. Skolemassen besto av mange ulike bygninger. Bygningene ble delt inn i Østtun (yrkesfag) og Vesttun (gymnas). I tillegg fantes det snekkerfag på Terråk. Brønnøysund barne- og ungdomsskole hadde i en lang periode tilhold i samme bygning som gymnaset.

De to skolene ble slått sammen til Brønnøysund Videregående skole 1. januar 1990. I perioden 2013–2014 ble skolen pusset opp, slik at de fleste linjene ble samlet i en større bygning.

Kategori:Skoler i Brønnøy
Kategori:Videregående skoler i Nordland